CELEX: 32010D0082
Language: et
Date: 2010-02-09 00:00:00
Title: 2010/82/: Komisjoni otsus, 9. veebruar 2010 , millega kehtestatakse teatavate ehitustoodete tuletundlikkustoimivuse klassid seoses rullides ja paanides dekoratiivseinakatetega (teatavaks tehtud numbri K(2010) 397 all) (EMPs kohaldatav tekst)

11.2.2010   
            
            
               ET
            
            
               Euroopa Liidu Teataja
            
            
               L 38/11
            
         KOMISJONI OTSUS,
   9. veebruar 2010,
   millega kehtestatakse teatavate ehitustoodete tuletundlikkustoimivuse klassid seoses rullides ja paanides dekoratiivseinakatetega
   (teatavaks tehtud numbri K(2010) 397 all)
   (EMPs kohaldatav tekst)
   (2010/82/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 21. detsembri 1988. aasta direktiivi 89/106/EMÜ ehitustooteid puudutavate liikmesriikide õigus- ja haldusnormide ühtlustamise kohta, (1) eriti selle artikli 20 lõike 2 punkti a,
   ning arvestades järgmist:
   
               (1)
            
            
               Direktiiviga 89/106/EMÜ on ette nähtud, et ehitiste erinevate kaitsetasemete arvestamiseks riigi, piirkondlikul või kohalikul tasandil võib olla vaja kehtestada tõlgendusdokumentides iga olulise nõude puhul toodete toimivusklassid. Kõnealused dokumendid on avaldatud pealkirja all „Komisjoni teatised nõukogu direktiivi 89/106/EMÜ tõlgendusdokumentide kohta” (2).
            
         
               (2)
            
            
               Tuleohutuse olulise nõude puhul loetletakse tõlgendusdokumendis nr 2 mitmeid omavahel seotud meetmeid, mis koostoimes määratlevad liikmesriikides väljatöötatavad eri tuleohutusstrateegiad.
            
         
               (3)
            
            
               Tõlgendusdokumendis nr 2 täpsustatakse üht neist meetmetest nii: tule ja suitsu tekke ja leviku piiramine konkreetsel alal ehitustoodete nende omaduste piiramise abil, mis soodustavad tulekahju arengut.
            
         
               (4)
            
            
               Nimetatud piiramise ulatust saab väljendada ainult toodete erinevate tuletundlikkustoimivuse astmete kaudu lõppkasutuse tingimustes.
            
         
               (5)
            
            
               Ühtlustatud lahendusena võeti komisjoni 8. veebruari 2000. aasta otsusega 2000/147/EÜ, millega rakendatakse nõukogu direktiivi 89/106/EMÜ ehitustoodete liigitamise puhul tuletundlikkustoimivuse järgi, (3) vastu klasside süsteem.
            
         
               (6)
            
            
               Rullides ja paneelidena dekoratiivseinakatete puhul tuleb kasutada otsusega 2000/147/EÜ kehtestatud klassifikatsiooni.
            
         
               (7)
            
            
               Otsuses 2000/147/EÜ sätestatud klassifikatsiooniga on paljude ehitustoodete ja/või -materjalide tuletundlikkus hästi määratletud ja see on liikmesriikide tuleohutusseadusandjatele selleks küllalt hästi tuntud, et mitte nõuda selle konkreetse näitaja katsetamist.
            
         
               (8)
            
            
               Käesoleva otsusega ette nähtud meetmed on kooskõlas alalise ehituskomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Ehitustooted ja/või -materjalid, mis vastavad tuletundlikkuse näitaja osas kõigile nõuetele ja mida ei ole vaja täiendavalt testida, esitatakse lisas.
   Artikkel 2
   Ehitustoodete ja/või -materjalide suhtes kohaldatavad konkreetsed klassid otsusega 2000/147/EÜ vastu võetud tuletundlikkuse klassifikatsiooni järgi esitatakse lisas.
   Artikkel 3
   Vajaduse korral käsitatakse tooteid seoses nende lõppkasutustingimustega.
   Artikkel 4
   Käesolev otsus on adresseeritud liikmesriikidele.
   
      Brüssel, 9. veebruar 2010
      
         
            Komisjoni nimel
         
         
            asepresident
         
         Günter VERHEUGEN
      
   
   
      (1)  EÜT L 40, 11.2.1989, lk 12.
   
      (2)  EÜT C 62, 28.2.1994, lk 1.
   
      (3)  EÜT L 50, 23.2.2000, lk 14.
   
      LISA
      Käesoleva lisa tabelis loetletakse ehitustooted ja/või -materjalid, mis vastavad tuletundlikkuse näitaja osas kõigile nõuetele ja mida pole vaja testida.
      
         Tabel
      
      
         Rullides ja paneelidena dekoratiivseinakatete tuletundlikkuse klassid
      
      
                  Toode (1)
                  
               
               
                  Maksimaalne mass ühiku pindala kohta
                  (g/m2)
               
               
                  Maksimaalne paksus
                  (mm)
               
               
                  Klass (2)
                  
               
            
                  Tsellulooskiududest seinakatted
               
               
                  190
               
               
                  0,9
               
               
                  D-s3, d2
               
            
                  Tsellulooskiududest seinakatted, kaetud polümeeriga või trükitud
               
               
                  470
               
               
                  0,7
               
            
                  Tselluloos- ja polüesterkiududest seinakatted
               
               
                  160
               
               
                  0,3
               
            
                  Tselluloos- ja polüesterkiududest seinakatted, kaetud polümeeriga või trükitud
               
               
                  410
               
               
                  0,5
               
            
                  Polümeeriga kaetud riidest seinakatted
               
               
                  510
               
               
                  0,7
               
            
                  Kootud riidest seinakatted tsellulooskiududest või tselluloos- ja polüesterkiududest aluskihiga
               
               
                  450
               
               
                  0,8
               
            
                  Vahtviimistletud PVC-seinakatted tsellulooskiududest või tselluloos- ja polüesterkiududest aluskihiga
               
               
                  310
               
               
                  1,8
               
            
         (1)  Standardiga EN 15102 kooskõlas tooted, mida kantakse alusele, mille klass on vähemalt A2-s1,d0, minimaalne paksus 12 mm ja minimaalne tihedus 800 kg/m3, kasutades kliistrit või tärklise-PVA- või tselluloosi-PVA-liimi maksimaalselt 200 g/m2.
      
         (2)  Klass otsuse 2000/147/EÜ lisa tabeli 1 kohaselt.